ΠΕΡΙΕΧΟΜΕΝΑ
ΑΠΟΦΑΣΕΙΣ
Αρχές και μεθοδολογία υπολογισμού τελών ανά
μονάδα για την παροχή πρόσβασης σε υπάρχουσα υλική υποδομή.
Έγκριση υπερωριακής απασχόλησης καθ’ υπέρβαση του υποχρεωτικού ωραρίου των υπαλλή-
λων του «Εθνικού Οργανισμού Καταπολέμησης
του Ντόπινγκ (Ε.Ο.ΚΑ.Ν.)», για το έτος 2025.
ΑΠΟΦΑΣΕΙΣ
Αριθμ. 1137/5
(1)
Αρχές και μεθοδολογία υπολογισμού τελών ανά
μονάδα για την παροχή πρόσβασης σε υπάρχουσα υλική υποδομή.
H ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ
ΚΑΙ ΤΑΧΥΔΡΟΜΕΙΩΝ (Ε.Ε.Τ.Τ.)
Έχοντας υπόψη:
α. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184),
ιδίως τα άρθρα 113 και 132 αυτού.
β. Τον ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και άλλες δια-
τάξεις» (Α’ 82).
γ. Τον Κανονισμό (ΕΕ) 2024/1309 του Ευρωπαϊκού
Κοινοβουλίου και του Συμβουλίου της 29ης Απριλίου
2024 σχετικά με μέτρα μείωσης του κόστους ανάπτυξης δικτύων ηλεκτρονικών επικοινωνιών gigabit, την
τροποποίηση του Κανονισμού (ΕΕ) 2015/2120 και την
κατάργηση της Οδηγίας 2014/61/ΕΕ (κανονισμός για τις
υποδομές gigabit).
δ. Τον ν. 4463/2017 «Μέτρα μείωσης του κόστους
εγκατάστασης υψίρρυθμων ηλεκτρονικών επικοινωνιών - Εναρμόνιση της νομοθεσίας στην Οδηγία 2014/61/
ΕΕ και άλλες διατάξεις» (Α’ 42), ιδίως το άρθρο 3.
ε. Την υπ’ αρ. 1028/13/03-05-2022 απόφαση της Ε.Ε.Τ.Τ.
«Προκήρυξη ανοικτού διαγωνισμού για την επιλογή
αναδόχου για το έργο “Υποστήριξη της Ε.Ε.Τ.Τ. για τον
προσδιορισμό μεθοδολογίας υπολογισμού τελών και
για τον υπολογισμό τελών ανά μονάδα για την παροχή
πρόσβασης σε υπάρχουσα υλική υποδομή”, με τη συνημμένη σε αυτήν Διακήρυξη».
στ. Την υπ’ αρ. 1065/16/13-2-2023 απόφαση της Ε.Ε.Τ.Τ.
«Οριστική κατακύρωση αποτελέσματος του ανοικτού
διεθνούς ηλεκτρονικού διαγωνισμού για το έργο: “Υποστήριξη της Ε.Ε.Τ.Τ. για τον προσδιορισμό μεθοδολογίας
υπολογισμού τελών και για τον υπολογισμό τελών ανά
μονάδα για την παροχή πρόσβασης σε υπάρχουσα υλική
υποδομή”».
ζ. Την υπ’ αρ. 19/23 σύμβαση μεταξύ της Ε.Ε.Τ.Τ. και
της εταιρείας «WIK Consult GmbH» με αντικείμενο την
υποστήριξη της Ε.Ε.Τ.Τ. για τον προσδιορισμό μεθοδολογίας υπολογισμού τελών και για τον προσδιορισμό τελών
ανά μονάδα για την παροχή πρόσβασης σε υπάρχουσα
υλική υποδομή».
η. Το υπό στοιχεία Ε.Ε.Τ.Τ. 13138/26-05-2023 παραδοτέο Π1 της εταιρείας «WIK Consult GmbH» με τίτλο
«Ερωτηματολόγια συλλογής στοιχείων», όπως αυτό
παρελήφθη από την Επιτροπή Παρακολούθησης και
Παραλαβής της Σύμβασης 19/23, με το από 29-5-2023
Πρακτικό Παραλαβής.
θ. Τις απαντήσεις που υπέβαλαν στα ως άνω ερωτηματολόγια με σχετικές επιστολές τους εταιρείες/φορείς, ως
ειδικότερα φαίνονται στα στοιχεία υπό (i-xvi) κατωτέρω:
i. Aegean Motorway S.A. | Αυτοκινητόδρομος Αιγαίου
Α.Ε. υπό στοιχεία Ε.Ε.Τ.Τ. 16803/10.07.2023.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 258
30.01.2025 19:30:04
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 258/30.01.2025
ii. Εγνατία Οδός Α.Ε. υπό στοιχεία Ε.Ε.Τ.Τ. 16444/
05.07.2023.
iii. Fraport Greece υπό στοιχεία Ε.Ε.Τ.Τ. 16768/10.07.2023.
iv. Grid Telecom υπό στοιχεία Ε.Ε.Τ.Τ. 16805/10.07.2023.
v. Ιntrakat/Rural Connect υπό στοιχεία Ε.Ε.Τ.Τ. 16828/
10.07.2023.
vi. NOVA MAE υπό στοιχεία εμπιστ πρωτ. 9076/Φ360/
17.03.2023.
vii. NOVA United Fiber υπό στοιχεία εμπιστ πρωτ. 9077/
Φ360/17.03.2023.
viii. OΣΕ Α.Ε. υπό στοιχεία Ε.Ε.Τ.Τ. 16189/03.07.2023.
ix. ΟΤΕ υπό στοιχεία Ε.Ε.Τ.Τ. 16831/11.07.2023.
x. ΟΛΠΑ Α.Ε. υπό στοιχεία Ε.Ε.Τ.Τ. 15473/29.06.2023.
xi. Οργανισμός Λιμένος Θεσσαλονίκης Α.Ε. (Ο.Λ.Θ. Α.Ε.)
υπό στοιχεία Ε.Ε.Τ.Τ. 15233/21.06.2023.
xii. ΤΕΡΝΑ ΕΝΕΡΓΕΙΑΚΗ Α.Β.Ε.Τ.Ε. υπό στοιχεία Ε.Ε.Τ.Τ.
16817/10.07.2023.
xiii. Vantage Towers MAE υπό στοιχεία Ε.Ε.Τ.Τ.
16764/10.07.2023
xiv. VODAFONE ΠΑΝΑΦΟΝ A.E. υπό στοιχεία εμπιστ.
πρωτ. Ε.Ε.Τ.Τ. 9075/17.07.2023.
xv. ΔΕΗ A.E. υπό στοιχεία εμπιστ. πρωτ. Ε.Ε.Τ.Τ.
9058/23.06.2023.
xvi. ΜΟΡΕΑΣ Α.Ε. υπό στοιχεία Ε.Ε.Τ.Τ. 17819/21.07.2023.
ι. Το υπό στοιχεία Ε.Ε.Τ.Τ. 25853/30-10-2023 παραδοτέο Π2 της εταιρείας «WIK Consult GmbH» με τίτ-
λο «Κείμενο αρχών και μεθοδολογίας υπολογισμού
των τελών (ανά μονάδα) για την παροχή πρόσβασης
σε υπάρχουσα υλική υποδομή και αρχεία excel υπολογισμού των εν λόγω τελών τα οποία θα τεθούν σε
δημόσια διαβούλευση (ΔΔ)», όπως αυτό παρελήφθη
από την Επιτροπή Παρακολούθησης και Παραλαβής
της Σύμβασης 19/23, με το από 27-10-2023 Πρακτικό
Παραλαβής.
ια. Την υπό στοιχεία Ε.Ε.Τ.Τ. 1094/1/11-12-2023 «Διεξαγωγή Εθνικής Δημόσιας Διαβούλευσης για τον καθο-
ρισμό αρχών τιμολόγησης για την παροχή πρόσβασης
σε υπάρχουσα υλική υποδομή».
ιβ. Τα σχόλια που υπέβαλαν με σχετικές επιστολές οι
συμμετέχοντες στην ως άνω δημόσια διαβούλευση,
αναφορικά τον καθορισμό αρχών τιμολόγησης για την
παροχή πρόσβασης σε υπάρχουσα υλική υποδομή,
όπως αυτά δημοσιεύθηκαν στον δικτυακό τόπο της
Ε.Ε.Τ.Τ., και ως ειδικότερα φαίνονται στα στοιχεία υπό
(i-vii) κατωτέρω:
i. OTE υπό στοιχεία Ε.Ε.Τ.Τ. ΕΜΠ 9277/Φ.960/26.01.2024
«Απάντηση ΟΤΕ στη Δημόσια Διαβούλευση Ε.Ε.Τ.Τ. αναφορικά με τον καθορισμό αρχών τιμολόγησης για την
παροχή πρόσβασης σε υπάρχουσα υλική υποδομή»,
ii. Νέα Οδός υπό στοιχεία Ε.Ε.Τ.Τ. ΕΜΠ 2969/29.01.2024
«ΔΙΑΒΟΥΛΕΥΣΗ ΓΙΑ ΤΟΝ ΚΑΘΟΡΙΣΜΟ ΑΡΧΩΝ ΤΙΜΟΛΟΓΗΣΗΣ ΓΙΑ ΤΗΝ ΠΑΡΟΧΗ ΠΡΟΣΒΑΣΗΣ ΣΕ ΥΠΑΡΧΟΥΣΑ
ΥΛΙΚΗ ΥΠΟΔΟΜΗ»,
iii. Vodafone υπό στοιχεία Ε.Ε.Τ.Τ. ΕΜΠ 9278/
Φ.960/26.01.2024 «Δημόσια Διαβούλευση για τον καθορισμό αρχών τιμολόγησης για την παροχή πρόσβασης
σε υπάρχουσα υλική υποδομή»,
iv. Vantage υπό στοιχεία Ε.Ε.Τ.Τ. 2858/26.01.2024 «Δημόσια διαβούλευση για τον καθορισμό αρχών τιμολό-
γησης για την παροχή πρόσβασης σε υπάρχουσα υλική
υποδομή - Vantage Towers M.A.E.»,
v. ΝΟVA και United Fiber υπό στοιχεία Ε.Ε.Τ.Τ.
9286/01.02.2024 «ΑΠΑΝΤΗΣΕΙΣ NOVA-UNITED FIBER
ΣΤΗ ΔΗΜΟΣΙΑ ΔΙΑΒΟΥΛΕΥΣΗ Ε.Ε.Τ.Τ. ΓΙΑ ΤΟΝ ΚΑΘΟΡΙΣΜΟ ΤΩΝ ΑΡΧΩΝ ΤΙΜΟΛΟΓΗΣΗΣ ΓΙΑ ΤΗΝ ΠΑΡΟΧΗ
ΠΡΟΣΒΑΣΗΣ ΣΕ ΥΠΑΡΧΟΥΣΑ ΥΛΙΚΗ ΥΠΟΔΟΜΗ»,
vi. ΤΕΡΝΑ υπό στοιχεία Ε.Ε.Τ.Τ. 9282/01.02.2024 «Απάντηση στη ΔΔ - BCRD Αρχές Τιμολόγησης», και
vii. Χ (ιδιώτης) υπό στοιχεία Ε.Ε.Τ.Τ. ΑΠ 2856/26.01.2024
«Απαντήσεις Διαβούλευσης».
ιγ. Το υπό στοιχεία Ε.Ε.Τ.Τ. 6270/04-03-2024 παραδοτέο
Π3 της εταιρείας «WIK Consult GmbH» με τίτλο «Απαντήσεις στα σχόλια της Δημόσιας Διαβούλευσης» όπως
αυτό παρελήφθη από την Επιτροπή Παρακολούθησης
και Παραλαβής της Σύμβασης 19/23, με το από 01-032024 Πρακτικό Παραλαβής.
ιδ. Το υπ’ αρ. 11137/19-04-2024 παραδοτέο Π4 της
εταιρείας «WIK Consult GmbH» με τίτλο «Μεθοδολογία
και υπολογισμός τελών. Καθορισμός αρχών και μεθοδολογίας υπολογισμού τελών ανά μονάδα για την παροχή
πρόσβασης σε υπάρχουσα υλική υποδομή στην Ελλάδα
για την Ε.Ε.Τ.Τ.» όπως αυτό παρελήφθη από την Επιτροπή
Παρακολούθησης και Παραλαβής της Σύμβασης 19/23,
με το από 25-04-2024 Πρακτικό Παραλαβής.
ιε. Την υπ’ αρ. 1137/4/16-12-2024 απόφαση της Ε.Ε.Τ.Τ.
«Απαντήσεις της Ε.Ε.Τ.Τ. στις παρατηρήσεις των συμμετεχόντων στη Δημόσια Διαβούλευση για τον καθορισμό
αρχών τιμολόγησης για την παροχή πρόσβασης σε υπάρχουσα υλική υποδομή».
ιστ. Το έγγραφο «Common Union Toolbox for Connectivity» pursuant to the Commission Recommen-
dation on a common Union toolbox for reducing the
cost of deploying very high capacity networks and
ensuring timely and investment-friendly access to 5G
radio spectrum [file:///C:/Users/onod/Downloads/
the_connectivity_toolbox_4DD9ABC4-E147-D31925A687642EB4717C_75185.pdf].
ιζ. Τη Σύσταση (ΕΕ) 2020/1307 της Επιτροπής της
18ης Σεπτεμβρίου 2020 σχετικά με την κοινή εργαλειοθήκη της Ένωσης για τη μείωση του κόστους εγκατά-
στασης δικτύων πολύ υψηλής χωρητικότητας και τη
διασφάλιση έγκαιρης και ευνοϊκής για τις επενδύσεις
πρόσβασης στο ραδιοφάσμα 5G, με σκοπό την προώθηση της συνδεσιμότητας για τη στήριξη της οικονομικής
ανάκαμψης από την κρίση λόγω COVID-19 στην Ένωση.
ιη. Την υπ’ αρ. 1081/2/28-08-2023 απόφαση της Ε.Ε.Τ.Τ.
«Κανονισμός Συνεγκατάστασης και από κοινού χρήσης
ευκολιών, κατ’ εφαρμογή των άρθρων 134 και 152 του
ν. 4727/2020 (Α’ 184)».
ιθ. Την υπ’ αρ. 38035/04-12-2024 εισήγηση της αρμόδιας Υπηρεσίας της Ε.Ε.Τ.Τ.
κ. Το γεγονός ότι από τις διατάξεις της παρούσας δεν
προκαλείται δαπάνη ούτε σε βάρος του προϋπολογισμού
της Ε.Ε.Τ.Τ., ούτε σε βάρος του κρατικού προϋπολογισμού,
και ύστερα από προφορική Εισήγηση των Προέδρου
και Αντιπροέδρου της Ε.Ε.Τ.Τ. (Καθηγητή Κωνσταντίνου
Μασσέλου και Καθηγητή Δημήτριου Βαρουτά, αντιστοίχως, αποφασίζει:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 258/30.01.2025
Άρθρο 1
Σκοπός Πεδίο Εφαρμογής
1. Σκοπός της παρούσας απόφασης είναι ο καθορισμός
των αρχών και της μεθοδολογίας υπολογισμού των τελών για την παροχή πρόσβασης σε υπάρχουσα υλική
υποδομή σύμφωνα με τα προβλεπόμενα στο άρθρο 3
του ν. 4463/2017 (ως ισχύει) και στα άρθρα 3 και 13 του
Κανονισμού (ΕΕ) 2024/1309 σχετικά με μέτρα μείωσης
του κόστους ανάπτυξης δικτύων ηλεκτρονικών επικοινωνιών gigabit, την τροποποίηση του κανονισμού (ΕΕ)
2015/2120 και την κατάργηση της οδηγίας 2014/61/ΕΕ
(κανονισμός για τις υποδομές gigabit), τις οποίες εφαρμόζει η Ε.Ε.Τ.Τ., για την επίλυση διαφορών που αναφέ-
ρονται στην παρ. 1 στοιχείο α) του άρθρου 13 του ως
άνω Κανονισμού και το άρθρο 3 του ν. 4463/2017, ως
ισχύει, σε περίπτωση, που δεν επιτυγχάνεται συμφωνία
μεταξύ των μερών, αναφορικά με την τιμή πρόσβασης
σε υφιστάμενη υλική υποδομή.
2. Στο πεδίο εφαρμογής της παρούσας εμπίπτει υλική
υποδομή:
- Των φορέων εκμετάλλευσης Δικτύων Ηλεκτρονικών
Επικοινωνιών (Electronic Communication Networks ECN),
- των φορέων εκμετάλλευσης Δικτύων μη Ηλεκτρονικών Επικοινωνιών (μη ECN),
- που δεν ανήκει σε δίκτυο αλλά τελεί υπό την κυριότητα ή τον έλεγχο φορέα του δημόσιου τομέα,
και συγκεκριμένα οι τύποι δικτύων (όσον αφορά
τους φορείς εκμετάλλευσης δικτύων) και η υλική υποδομή, όπως ορίζεται στο άρθρο 2 του Κανονισμού (ΕΕ)
2024/1309 στην οποία ενδέχεται να παραχωρηθεί πρόσβαση σύμφωνα με τον Κανονισμό 2024/1309 και τον
ν. 4463/2017, (ως ισχύει).
Άρθρο 2
Γενικές αρχές
1. Κατά την τιμολόγηση της πρόσβασης σε υλικές
υποδομές, δεν εφαρμόζονται μέτρα κοστολόγησης που
σχετίζονται με την προσαρμογή της αποδοτικότητας
(efficiency adjustment) και τη μέση τιμολόγηση.
2. Οι τιμές πρόσβασης που καθορίζονται στο πλαίσιο
ρύθμισης της ΣΙΑ (ως τιμές με βάση το μέσο κόστος)
δεν είναι κατάλληλες για αποτιμήσεις που σχετίζονται με την πρόσβαση σε υλική υποδομή στο πλαίσιο
του Κανονισμού 2024/1309 και του ν. 4463/2017, (ως
ισχύει).
3. Ο καθορισμός των τιμών στο πλαίσιο υποβολής ενός
αιτήματος πρόσβασης σε υλική υποδομή, βασίζεται στις
ειδικές συνθήκες που αφορούν το συγκεκριμένο αίτημα
πρόσβασης (τιμές ανά έργο).
4. Η προσέγγιση υπολογισμού κόστους πρόσβασης
δύναται να διαφοροποιείται ανάλογα με το αν ο φορέας
παροχής πρόσβασης είναι πάροχος ECN ή πάροχος μη
ECN, λαμβάνοντας υπόψη τυχόν ειδικές συνθήκες που
αφορούν το συγκεκριμένο αίτημα (τιμές ανά έργο).
5. Η Ε.Ε.Τ.Τ. λαμβάνει υπόψη πέρα από το κόστος παροχής πρόσβασης και την αποτίμηση των κινήτρων και
των μειονεκτημάτων.
6. Εφαρμόζεται η αρχή μείωσης του κόστους για την
ανάπτυξη δικτύων VHCN βάσει της υπόθεσης ότι ο φορέας εκμετάλλευσης μη ECN ανακτά το κόστος που επι-
βαρύνεται καθώς και μια εύλογη προσαύξηση.
7. Οι κανόνες τιμολόγησης λαμβάνουν υπόψη τα κίνητρα των διαπραγματευόμενων μερών για την επίτευ-
ξη συμφωνίας. Το εύρος τιμών που είναι διαθέσιμο για
διαπραγματεύσεις, καθορίζεται από το κατώτερο όριο
τιμής, το οποίο προσδιορίζεται από την αποζημίωση που
ζητά ο πάροχος πρόσβασης, και το ανώτερο όριο τιμής,
το οποίο προσδιορίζεται από τον αιτούντα πρόσβαση
και την προθυμία του να πληρώσει.
Συγκεκριμένα, εξετάζονται οι κάτωθι παράγοντες κόστους για τα δύο μέρη:
Για τον πάροχο πρόσβασης:
- Αποζημίωση για το επαυξητικό κόστος (incremental
cost) που προκύπτει από την παροχή πρόσβασης σε
υπάρχουσα υλική υποδομή,
- πρόσθετο ποσό (εφάπαξ κέρδος) που αποτελεί κίνητρο για τη συμφωνία πρόσβασης,
- πρόσθετη αποζημίωση για κάθε όχληση ή επιβάρυνση που προκύπτει από τη χρήση της υποδομής από
τρίτους κατά τη διάρκεια χρήσης της («διαρκής επιβάρυνση»). Η ανάγκη για τέτοιες αποζημιώσεις είναι πιθανό
να διαφέρει σημαντικά μεταξύ των διαφόρων τύπων
δικτύων.
Για τον αιτούντα πρόσβαση:
- Το αυτόνομο κόστος για την υλοποίηση της υλικής
υποδομής, υπό την προϋπόθεση ότι το επιχειρηματικό σχέδιο είναι βιώσιμο με την ανάληψη του εν λόγω
κόστους (διαφορετικά το αυτόνομο κόστος πρέπει να
μειωθεί αναλόγως),
- έκπτωση για το μειονέκτημα της ενοικίασης υλικής
υποδομής, καθώς περιορίζει τη δυνατότητα του αιτούντος πρόσβαση να λειτουργεί και να συντηρεί το δίκτυό
του, εφόσον η πρόσβαση εξαρτάται από την άδεια του
ιδιοκτήτη της υποδομής (διαρκές μειονέκτημα),
- έκπτωση προκειμένου να δοθούν κίνητρα για τη χρήση των υφιστάμενων υποδομών.
Άρθρο 3
Επιπτώσεις στο επιχειρηματικό σχέδιο
1. Η Ε.Ε.Τ.Τ. αξιολογεί το αίτημα πρόσβασης σε σχέση
με τη βιωσιμότητα των επιχειρηματικών σχεδίων των
εμπλεκόμενων φορέων εκμετάλλευσης ECN στην υπό
εξέταση περιοχή και ποσοτικοποιεί την επίπτωση στην
τιμή πρόσβασης.
Άρθρο 4
Τέλη
2. Τα τέλη που αφορούν την πρόσβαση σε υπάρχουσα
υλική υποδομή διακρίνονται σε:
- Εφάπαξ τέλη παροχής, και
- Μηνιαία τέλη
3. Το επαυξητικό κόστος καλύπτεται ανάλογα με τις
συνθήκες ανά αίτημα επίλυσης διαφοράς είτε με τη μορφή εφάπαξ τελών είτε με τη μορφή μηνιαίων τελών είτε
σε συνδυασμό και των δύο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 258/30.01.2025
4. Τα λειτουργικά κόστη (OPEX) που προκύπτουν από
την ικανοποίηση του αιτήματος πρόσβασης σε υπάρχουσα υλική υποδομή κατά τη διάρκεια της σύμβασης,
καλύπτονται υπό τη μορφή μηνιαίων τελών. Επιπλέον η
διαρκής επιβάρυνση που προκύπτει εξαιτίας της φιλοξενίας (hosting) υποδομών τρίτων, κατά τη διάρκεια της
σύμβασης, αντισταθμίζεται σε μηνιαία βάση.
Άρθρο 5
Αμοιβές για μελέτη σκοπιμότητας
1. Η μελέτη σκοπιμότητας χρεώνεται υπό τη μορφή
εφάπαξ τέλους και καλύπτει τις σχετικές με τη μελέτη
χρεώσεις (αναλογικά με τον χρόνο εκπόνησης, τις εργασίες και υλικά). Οι χρεώσεις είναι αιτιολογημένες και
δύνανται να περιλαμβάνουν, μεταξύ άλλων, τα ακόλουθα
κόστη:
- Επικαιροποίηση δεδομένων (χωρητικότητα/χρήση
υποδομής),
- έλεγχος και εργασίες πεδίου από το προσωπικό του
παρόχου πρόσβασης,
- στις περιπτώσεις κεραιών, προσδιορισμό των σχετικών εκπομπών EMF από τον υφιστάμενο εγκατεστημένο
εξοπλισμό,
- διάφορα κόστη σχετικά με την πρόσβαση σε οδική
υποδομή τα οποία δεν σχετίζονται άμεσα με την υλοποίηση της πρόσβασης.
2. Τα κόστη για τη μελέτη σκοπιμότητας εξαρτώνται σε μεγάλο βαθμό από το συγκεκριμένο έργο που
αφορά το αίτημα πρόσβασης και επομένως κατά τη
διαδικασία επίλυσης διαφοράς το Όργανο Επίλυσης
Διαφοράς δύναται να λαμβάνει υπόψη επιπλέον κατάλληλες κατηγορίες κόστους εφόσον αυτές αιτιολο-
γούνται επαρκώς.
3. Ο πάροχος πρόσβασης υποχρεούται, κατόπιν αιτήματος της Επιτροπής και σύμφωνα με την ορισθείσα
προθεσμία, να προσκομίσει αποδεικτικά στοιχεία για
την ανάκτηση δαπανών σε περίπτωση εκτάκτων δαπανών στο πλαίσιο εκπόνησης της μελέτης για την παροχή
πρόσβασης σε υπάρχουσα υποδομή.
Άρθρο 6
Τιμολόγηση συγκεκριμένων
προϊόντων πρόσβασης Καθορισμός της βάσης τιμολόγησης
1. Εφαρμόζεται γενική προσέγγιση τιμολόγησης βάσει του είδους υλικής υποδομής για υποδομές ECN
και μη ECN. Οι αγωγοί και οι σωλήνες εξυπηρετούν
τη σύνδεση διαφορετικών θέσεων και υπόκεινται
είτε σε τιμολόγηση ανά μέτρο είτε σε τιμολόγηση
ανά έργο. Η ίδια προσέγγιση μπορεί να εφαρμόζεται
για την τιμολόγηση της πρόσβασης σε μεμονωμένα
είδη υλικής υποδομής, όπως η πρόσβαση σε στύλους,
ιστούς, πύργους, εγκαταστάσεις κεραιών, κτίρια ή κυτία σύνδεσης.
2. Ιδίως, η πρόσβαση σε αγωγούς και σωλήνες συνήθως χρεώνεται σε μηνιαία βάση και ανά μέτρο. Καθώς η
πρόσβαση σε αγωγούς απαιτεί την εγκατάσταση φρεατίων ή θαλάμων επιθεώρησης, το κόστος εγκατάστασης
λαμβάνεται υπόψη στη μηνιαία τιμή ανά μέτρο.
3. Η πρόσβαση σε είδη υλικής υποδομής, όπως οι
στύλοι, οι πύργοι, οι ιστοί, τιμολογείται ανά στοιχείο:
€/στύλο, €/ιστό κ.λπ. (και ανά καθορισμένη χρονική περίοδο όπως ο μήνας).
4. Η χρήση συγκεκριμένης επιφάνειας/γης (site specific
cost) τιμολογείται ανά τετραγωνικό μέτρο.
Άρθρο 7
Κοστολόγηση
1. Κατά τον υπολογισμό των τελών λαμβάνονται υπόψη οι επενδύσεις και το κόστος για:
- Υποδομή (που σχετίζεται με το έργο) που περιλαμβάνεται στο αίτημα πρόσβασης,
- το μεμονωμένο κόστος που αντιμετωπίζει ο αιτών
πρόσβαση σε περίπτωση απόρριψης του αιτήματός του,
- το επαυξητικό κόστος για παροχή πρόσβασης,
- τη μελέτη σκοπιμότητας.
2. Κατά την αποτίμηση των παγίων εφαρμόζεται η
χρήση του ιστορικού κόστους.
3. Τα πλήρως αποσβεσμένα περιουσιακά στοιχεία δεν
λαμβάνονται υπόψη στους υπολογισμούς του κόστους
για την πρόσβαση σε υλική υποδομή.
4. Λαμβάνεται υπόψη η οικονομική διάρκεια ζωής των
περιουσιακών στοιχείων που σχετίζονται με το αίτημα
πρόσβασης. Σε περίπτωση που δεν υπάρχουν διαθέσιμα
στοιχεία σχετικά με την οικονομική διάρκεια ζωής των
περιουσιακών στοιχείων, εφαρμόζονται οι τιμές που παρέχονται από τις σχετικές Συστάσεις της Ε.Ε.
5. Εφαρμόζεται το WACC για υποδομές ECN όπως έχει
καθοριστεί στο πλαίσιο της κοστολόγησης των προϊόντων πρόσβασης που ρυθμίζονται βάση των υποχρε-
ώσεων που έχουν επιβληθεί στις αγορές με ΣΙΑ. Λόγω
χρήσης του ιστορικού κόστους, εφαρμόζεται η ονομαστική απόδοση του κεφαλαίου (nominal rate of return).
6. Εφαρμόζεται η μεθοδολογία της ισόβιας προσόδου
(annuity) έναντι προσδιορισμού κόστους κεφαλαίου με
βάση την καθαρή τρέχουσα αξία μέσω κάποιας βάσης
δεδομένων.
7. Σε περίπτωση που απαιτείται επιμερισμός του κόστους λόγω πολλαπλών αιτημάτων πρόσβασης, κατά
περίπτωση:
α. Αν το αίτημα αφορά πρόσβαση σε υποδομή ECN
παρόχου, ο κανόνας επιμερισμού μπορεί να λαμβάνει
υπόψη είτε τον αριθμό των μερών που μοιράζονται την
υποδομή ή τη χρησιμοποιούμενη χωρητικότητα ή τον
αριθμό των εγκατεστημένων καλωδίων.
β. Αν το αίτημα αφορά πρόσβαση σε υποδομή μη
ECN παρόχου, ο κανόνας επιμερισμού λαμβάνει υπόψη
τη μέγιστη διαθέσιμη χωρητικότητα (ανεξαρτήτως εάν
χρησιμοποιείται ή όχι).
Άρθρο 8
Απαιτούμενα στοιχεία για εξέταση
του αιτήματος επίλυσης διαφοράς
1. Για την επίλυση των αιτημάτων επίλυσης διαφοράς,
απαιτείται η παροχή πληροφοριών/στοιχείων από τα
διαπραγματευόμενα μέρη. Τα υποβληθέντα στοιχεία
πρέπει να τεκμηριώνονται και να είναι διαθέσιμα για
περαιτέρω ανάλυση και τεκμηρίωση. Η Ε.Ε.Τ.Τ. εξετάζει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 258/30.01.2025
και αξιολογεί τα παρασχεθέντα στοιχεία και δύναται να
ζητά συμπλήρωση αυτών ή και διευκρινίσεις.
2. Ειδικότερα ο πάροχος πρόσβασης υποχρεούται να
παρέχει στην Ε.Ε.Τ.Τ. τεκμηριωμένα στοιχεία αναφορικά
με το επαυξητικό κόστος που αφορά την παροχή της πρόσβασης σε υπάρχουσα υλική υποδομή, όπως κόστος υλι-
κών και εγκαταστάσεων. Στην περίπτωση που ο πάροχος
πρόσβασης δεν παρέχει τα απαιτούμενα στοιχεία κόστους,
η Ε.Ε.Τ.Τ. δύναται να χρησιμοποιεί οποιαδήποτε άλλα διαθέσιμα στοιχεία κρίνει ότι είναι κατάλληλα (όπως δεδο-
μένα που χρησιμοποιούνται στο πλαίσιο της ρύθμισης
παρόχων με σημαντική ισχύ στην αγορά, μέσο κόστος).
3. Ειδικά, στην περίπτωση που ο πάροχος μη ηλεκτρονικών επικοινωνιών δεν προσκομίσει στοιχεία για
το επαυξητικό κόστος σύμφωνα με την παρ. 2, η Ε.Ε.Τ.Τ.
δύναται να χρησιμοποιεί δεδομένα κόστους που αφορούν την υποδομή του ECN παρόχου, για τον προσδιο-
ρισμό της προσαύξησης που αφορά τον πάροχο μη ECN.
4. Στην περίπτωση όπου τα δεδομένα κόστους δεν
είναι διαθέσιμα, η Ε.Ε.Τ.Τ. εξετάζει εναλλακτικές πηγές
παροχής στοιχείων όπως δεδομένα από:
- Υφιστάμενες εμπορικές συμφωνίες,
- συμβάσεις βάσει του Κανονισμού Συνεγκατάστασης,
- συμβάσεις οι οποίες έχουν συναφθεί κατόπιν επιτυχών διαπραγματεύσεων,
- πληροφορίες από προηγούμενες διαδικασίες επίλυσης διαφοράς, εφόσον ενδείκνυται,
- δεδομένα από άλλες Ρυθμιστικές Αρχές και το BEREC.
Στην περίπτωση αυτή ενδέχεται να απαιτούνται προσαρμογές τιμών προκειμένου να αποτυπώνονται οι διαφο-
ρές μεταξύ των εθνικών αγορών.
5. Η Ε.Ε.Τ.Τ. δύναται να ζητήσει στοιχεία από τα ενδιαφερόμενα μέρη με σκοπό την συλλογή στοιχείων.
6. Από τον πάροχο πρόσβασης απαιτούνται τα ακόλουθα στοιχεία:
- Πρόσθετο κόστος για την παροχή πρόσβασης σε
υπάρχουσα υλική υποδομή στο υπό εξέταση αίτημα,
- πληροφορίες για τις επενδύσεις στην υλική υποδομή
που σχετίζεται με το αίτημα πρόσβασης,
- αποτίμηση των μειονεκτημάτων λόγω της φιλοξενίας
(hosting) του δικτύου ενός εναλλακτικού φορέα εκμετάλλευσης VHCN (μηνιαία στοιχεία),
- το κόστος της μελέτης προκειμένου να αξιολογηθεί
η δυνατότητα παροχής πρόσβασης.
7. Από τον αιτoύντα πρόσβαση απαιτούνται τα ακόλουθα στοιχεία:
- Αυτοτελή (stand-alone) κόστη,
- κατά περίπτωση, τεκμηρίωση της περιορισμένης
δυνατότητας ανάκτησης του αυτοτελούς κόστους των
υλικών υποδομών και ποσοτικοποίηση της δυνατότητας
ανάκτησης του κόστους,
- τεκμηριωμένη (πρόσθετη) αποτίμηση των μειονεκτημάτων της χρήσης υποδομών τρίτων σε μηνιαία βάση.
Άρθρο 9
Έναρξη ισχύος
Η παρούσα τίθεται σε ισχύ από τη δημοσίευσή της
στην Εφημερίδα της Κυβερνήσεως. Αιτήσεις που έχουν
υποβληθεί πριν τη θέση σε ισχύ της παρούσας και δεν
έχουν ολοκληρωθεί, θα εξετάζονται σύμφωνα με τα οριζόμενα στην παρούσα.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 16 Δεκεμβρίου 2024
Ο Πρόεδρος
ΚΩΝΣΤΑΝΤΙΝΟΣ ΜΑΣΣΕΛΟΣ
Ι
Αριθμ. οικ. 226
(2)
Έγκριση υπερωριακής απασχόλησης καθ’ υπέρβαση του υποχρεωτικού ωραρίου των υπαλλή-
λων του «Εθνικού Οργανισμού Καταπολέμησης
του Ντόπινγκ (Ε.Ο.ΚΑ.Ν.)», για το έτος 2025.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΕΘΝΙΚΟΥ ΟΡΓΑΝΙΣΜΟΥ ΚΑΤΑΠΟΛΕΜΗΣΗΣ
ΤΟΥ ΝΤΟΠΙΝΓΚ (Ε.Ο.ΚΑ.Ν.)
Έχοντας υπόψη:
1. Τις διατάξεις:
α. Των άρθρων 66, 67 και 68 του ν. 4270/2014 «Αρχές
δημοσιονομικής διαχείρισης και εποπτείας - δημόσιο
λογιστικό και άλλες διατάξεις» (Α’ 143),
β. των παρ. 21, 22, 23 του άρθρου 10 του ν. 4337/2015
(Α’ 129),
γ. του π.δ. 80/2016 «Ανάληψη υποχρεώσεων από τους
διατάκτες» (Α’ 145),
δ. του ν. 4412/2016 (Α’ 147).
2. Το π.δ. 87/2020 «Οργανισμός λειτουργίας “Εθνικού
Οργανισμού Καταπολέμησης του Ντόπινγκ (Ε.Ο.ΚΑ.Ν.)”»
(Α’ 201), όπως έχει τροποποιηθεί από το μέρος Δ’ του
ν. 4809/2021 «Αναμόρφωση θεσμικού πλαισίου της Επιτροπής Επαγγελματικού Αθλητισμού, διατάξεις εναρμό-
νισης με ολιστική μελέτη FIFA-UEFA για το ποδόσφαιρο
και την Ελληνική Ποδοσφαιρική Ομοσπονδία, αναδιάρθρωση επαγγελματικών κατηγοριών ποδοσφαίρου,
λειτουργική ενίσχυση Εθνικού Οργανισμού Καταπολέμησης Ντόπινγκ, αναμόρφωση θεσμικού πλαισίου
προπονητών αθλημάτων και λοιπές τροποποιήσεις της
αθλητικής νομοθεσίας» (Α’ 102).
3. Το άρθρο 128ΣΤ του ν. 2725/1999 «Ερασιτεχνικός
και επαγγελματικός αθλητισμός και άλλες διατάξεις»
(Α’ 121).
4. Τον ν. 4791/2021 «Αναγκαίες ρυθμίσεις για την εναρμόνιση της ελληνικής νομοθεσίας με τον αναθεωρημένο,
με ισχύ από 1ης.1.2021, Κώδικα Αντιντόπινγκ του Παγκόσμιου Οργανισμού Αντιντόπινγκ» (Α’ 51), όπως έχει
τροποποιηθεί με τον ν. 4825/2021 (Α’ 157), άρθρα 59-66.
5. Την υπό στοιχεία ΥΠΠΟΑ/ΓΔΟΑ/ΔΑΟΠΑΑΕΥΔΣ/
ΤΑΕΥΕ/704167/21180/1652/116/2020 απόφαση του
Υφυπουργού Πολιτισμού και Αθλητισμού «Ορισμός
μελών του Διοικητικού Συμβουλίου του Ν.Π.Ι.Δ. με
την επωνυμία “ΕΘΝΙΚΟΣ ΟΡΓΑΝΙΣΜΟΣ ΚΑΤΑΠΟΛΕΜΗΣΗΣ ΤΟΥ ΝΤΟΠΙΝΓΚ”» (Υ.Ο.Δ.Δ. 1046), όπως έχει
τροποποιηθεί (Υ.Ο.Δ.Δ. 508/2021, Υ.Ο.Δ.Δ. 1120/2021,
Υ.Ο.Δ.Δ. 208/2022 και Υ.Ο.Δ.Δ. 1410/2023) και ισχύει.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 258/30.01.2025
6. Τα άρθρα 59 - 66 του ν. 4825/2021 (Α’ 157).
7. Το άρθρο 20 του ν. 4354/2015 (Α’ 176) και το άρθρο 20 του ν. 5045/2023 (Α’ 136).
8. Την υπό στοιχεία 2/97758/ΔΕΠ/19-10-2023 εγκύκλιο του Υπουργείου Εθνικής Οικονομίας και Οικονο-
μικών «Παροχή οδηγιών για την εφαρμογή διατάξεων
του Μέρους Γ’ του ν. 5045/2023 (Α’ 136) “Ενίσχυση του
εισοδήματος των μισθωτών, των νέων, της οικογένειας
και της εργασίας - Συνταξιοδοτικές ρυθμίσεις και άλλες
επείγουσες διατάξεις”».
9. Τον αριθμό των υπαλλήλων [τριών (3)] Ι.Δ.Α.Χ. του
Εθνικού Οργανισμού Καταπολέμησης του Ντόπινγκ.
10. Το γεγονός ότι η υπερωριακή απασχόληση κρίνεται απαραίτητη για την κάλυψη: (α) των κυρίων σκοπών
του Ν.Π.Ι.Δ. που περιλαμβάνουν την προετοιμασία και
διοργάνωση διενέργειας ελέγχων ντόπινγκ σε διάφορα
μέρη της Ελλάδας και του εξωτερικού, (β) των έκτακτων
ή/και επειγουσών υπηρεσιακών αναγκών που δημιουργούνται ιδίως κατά την περίοδο προετοιμασίας και διεξα-
γωγής των ελέγχων, και (γ) της τήρησης των πρακτικών
των συνεδριάσεων του Δ.Σ. του Οργανισμού, οι οποίες
επιβάλλουν την απασχόληση προσωπικού πέραν του
κανονικού ωραρίου εργασίας.
11. Ότι η δαπάνη που θα προκύψει από την ανωτέρω
απασχόληση θα αντιμετωπισθεί από τις πιστώσεις των
Κ.Α. 0261.0000 (Αποζημίωση για υπερωριακή εργασία)
και 0263.0000 (Αμοιβή για εργασία κατά τις εξαιρέσιμες
ημέρες και νυκτερινές ώρες) του Π/Υ οικονομικού έτους
2025 και υπολογίζεται στο ποσό των 10.000,00€ για τον
Κ.Α. 0261.0000 και 12.000,00€ για τον Κ.Α. 0263.0000.
12. Την εισήγηση του Διοικητή και Προέδρου του Δ.Σ.
13. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
1. Την έγκριση της υπερωριακής απογευματινής απασχόλησης καθ’ υπέρβαση του υποχρεωτικού ωραρίου
τριών (3) Ι.Δ.Α.Χ. υπαλλήλων του Ν.Π.Ι.Δ. κατά το χρονικό
διάστημα από Ιανουάριο 2025 μέχρι και 31.12.2025, μέχρι 120 ώρες ανά υπάλληλο ανά εξάμηνο, σύμφωνα με
την προβλεπόμενη από το νόμο αποζημίωση.
2. Την έγκριση της υπερωριακής εργασίας κατά τις
νυχτερινές ώρες και κατά τις Κυριακές και εξαιρέσιμες
μέρες καθ’ υπέρβαση του υποχρεωτικού ωραρίου τριών
(3) Ι.Δ.Α.Χ. υπαλλήλων του Ν.Π.Ι.Δ. κατά το χρονικό διάστημα από Ιανουάριο 2025 μέχρι και 31.12.2025, μέχρι
ενενήντα έξι 96 ώρες για τις νυκτερινές και μέχρι ενενήντα έξι (96) ώρες για τις Κυριακές και εξαιρέσιμες ημέρες
ανά υπάλληλο ανά εξάμηνο με την προβλεπόμενη από
το νόμο αποζημίωση.
3. Η κατανομή των ωρών απασχόλησης του προσωπικού θα γίνεται κάθε φορά ανάλογα με τις ανάγκες του
Ν.Π.Ι.Δ.
Από τις διατάξεις της παρούσας απόφασης θα προκληθεί δαπάνη στον Προϋπολογισμό του Οργανισμού,
για το Α’ και Β’ εξάμηνο του οικονομικού έτους 2025, η
οποία έχει προβλεφθεί και θα καλυφθεί σε βάρος των:
1. Κ.Α. 0261.0000 «Αποζημίωση για υπερωριακή εργασία» όπου και έχει προβλεφθεί σχετική πίστωση ποσού
5.000,00€ ευρώ.
2. Κ.Α. 0263.0000 «Αμοιβή για εργασία κατά τις εξαιρέσιμες ημέρες και νυκτερινές ώρες» όπου και έχει προβλε-
φθεί σχετική πίστωση ποσού 10.000,00 ευρώ.
Οι ανωτέρω δαπάνες που θα προκληθούν, για την
αποζημίωση υπερωριακής απογευματινής απασχόλησης του προαναφερθέντος προσωπικού, θα καλυφθεί
από πιστώσεις που έχουν προβλεφθεί στους Κ.Α. του
σκέλους των εξόδων του Προϋπολογισμού του Οργανισμού Οικονομικού Έτους 2025.
Η απόφαση αυτή θα ισχύει από την ημερομηνία δημοσίευσής της στην Εφημερίδα της Κυβερνήσεως και
μέχρι τροποποίησής της ή κατάργησής της.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 21 Ιανουαρίου 2025
Ο Πρόεδρος
ΓΡΗΓΟΡΙΟΣ ΛΕΩΝ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 258/30.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200258.pdf | Tokens: 26880]